У кафэ гандлёвага цэнтра “Мільённы”, што месціцца на вуліцы Савецкай у Брэсце, адбылася чарговая дабрачынная акцыя “Разам падорым усмешкі дзецям”. На гэты раз у якасці гасцей на яе былі запрошаны выхаванцы Жабінкаўскай спецыяльнай агульнаадукацыйнай школы-інтэрната. Арганізавала мерапрыемства Брэсцкае грамадскае аб’яднанне дэмаграфічнай бяспекі пры падтрымцы філіяла № 100 Брэсцкага абласнога ўпраўлення ААТ “АСБ Беларусбанк”, абласнога цэнтра моладзевай творчасці і адміністрацыі Ленінскага раёна Брэста.